"Setswana Puo ya Gae (HL)/P2 2 DBE/Ngwanaitseele 2020 SC/NSC – Kaedi Ya Go Tshwaya KAROLO YA A: POKO MELODI YA POKO – RM Ramagoshi POTSO 1: POTSO YA TLHAMO THULAMOTSE – JSS Shole ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 10 go tshwaya tlhamo ya motlhatlhojwa.  Maikutlo a mmoki ke a go kgala Thulamotse e leng sedirisiwa sa tshipi se se neng se dirisiwa ke puso ya tlhaolele go fudusa batho bantsho ka dikgoka go tswa mo mafatsheng a bona.  Mmoki o utlwile botlhoko ka ntlha ya fa phuduso e, e ne e dira gore batho ba kgangwe ke lerole fa Thulamotse a ne a thuba dipota tsa matlo a bona.  Mmoki o tlhagisa kutlobotlhoko e e neng e tlholwa ke Thulamotse, e leng dilelo tsa masea le mekgosi e e neng e dirwa ke basadi, mme tsotlhe tse, di sa utlwale ka ntlha ya modumo o o neng o dirilwe ke Thulamotse.  Mmoki o utlwile botlhoko ka ntlha ya tshenyo e e neng e dirwa ke Thulamotse. A re fa Thulamotse e fetile, malapa a ne a sala a itshopere, a se na sepe.  Mmoki o hutsafadiwa ke mabitla a a sentsweng ke Thulamotse, mme se, se dirilwe kwa ntle ga dipuisano le beng ba ona.  Se se utlwisang mmoki botlhoko le go feta ke gore, phuduso e, e ne e dirwa gore batho bangwe ba tle go aga dikago tse ditelele le go dira meepo mo mafelong a ba fudusiwang mo go ona.  Mmoki a re batho ba ne ba fudusetswa kwa dikakeng e leng kwa mafelong a a sa siamelang temo, ka jalo ga ba kgone go lema le dikgomo tsa bona ga di nne le mo di fulang teng. Se, se dira gore ba tlhoke le dibi tsa go gotsa molelo tota.  Mmoki o eletsa fa ba ka bo ba fudusitswe le sekgwa sa bona gore dikgomo le tsona di nne le se di se fulang.  Mmoki a re le fa Thulamotse a ba utlwisitse botlhoko, fela ba tlaa tlwaela sekaka se ba fuduseditsweng kwa go sona.  Mmoki a re Thulamotse e ba utlwisitse botlhoko ka dipelo tsa bona di sa tlhole di tshwana le pele. (10) Kwalololo e ileditswe Phetla"